కలిసి ముందుకు సాగుదాంసైన్యాల మధ్య మరింత సమన్వయం.. నరేంద్ర మోదీ, జిన్పింగ్ నిర్ణయంగంటకు పైగా శిఖరాగ్ర సమావేశం.. సంయుక్త బృందాల ఏర్పాటుపై చర్చపంచశీలే ప్రాతిపదిక: జిన్పింగ్ .. చర్చలు ఫలప్రదం: ప్రధాని మోదీజియామెన్, సెప్టెంబరు 5: డోక్లాం సమస్యను మరచిపోయి కలసి ముందుకు సాగాలని భారత్, చైనాలు నిర్ణయించాయి. ద్వైపాక్షిక సంబంధాలను సరైన దారిలో పెడదామని చైనా అధ్యక్షుడు జిన్పింగ్, ప్రధాని నరేంద్ర మోదీకి పిలుపునిచ్చారు. మంగళవారం ఇరు ప్రభుత్వాధి నేతలు దాదాపు గంటకు పైగా సమావేశమయ్యారు. చర్చలు ఫలవంతమయ్యాయని ప్రధాని మోదీ తన ట్విట్టర్లో ప్రకటించారు. డోక్లాం లాంటి సంఘటనలు పునరావృతం కాకుండా చూసేందుకు ఇరు దేశాల భద్రతా దళాల మధ్య సహకారం బలోపేతం చేయాలని నిర్ణయించారు. సమావేశం వివరాలను విదేశాంగ కార్యదర్శి ఎస్.జయ్శంకర్ విలేకరులకు వివరించారు. భారత్-చైనా సంబంధాలు మరింత అభివృద్ధి చెందాలంటే సరిహద్దుల్లో శాంతి నెలకొనడం తప్పనిసరని ఇద్దరు నేతలూ అభిప్రాయపడ్డట్లు చెప్పారు. డోక్లాంను ఉభయ దేశాలు మర్చిపోయినట్లేనా? అని అడగ్గా, ‘‘ఇది పురోగామి చర్చ. వెనక్కి చూసేది కాదు’’ అన్నారు.ఇరు దేశాలకు ఉపయోగపడే సంయుక్త ఆర్థిక బృందాలు, భద్రత బృందాలు, వ్యూహాత్మక బృందాలు అధికారుల స్థాయిలో ఏర్పాటు చేయడం గురించి ఇద్దరూ మాట్లాడారని చెప్పారు. పరస్పర విశ్వాసాన్ని పెంపొందించే చర్యలు తీసుకోవాల్సిన అవసరాన్ని గుర్తించారని తెలిపారు. డోక్లాం నేపథ్యంలో ఇరు వైపులా భద్రతా బలగాల మధ్య సంప్రదింపులు, సహకారం మరింత పెరగాలని అభిప్రాయపడ్డారని చెప్పారు. ఇరుగు పొరుగులుగా ఉన్న రెండు పెద్ద ఆర్థిక వ్యవస్థల మధ్య విభేదాలు సహజమని, వాటిని శాంతియుతంగా, పరస్పర గౌరవంతో పరిష్కరించుకోవడం అవసరమని తెలిపారు. ఇరు దేశాలు తమ మధ్య విభేదాలు గొడవలుగా మారకుండా చర్చలు తీసుకోవాలని నిర్ణయించాయి. బ్రిక్స్ సదస్సును విజయవంతంగా నిర్వహించినందుకు మోదీ జిన్పింగ్కు అభినందనలు తెలిపారు. వేగంగా మారుతున్న ప్రపంచంలో బ్రిక్స్ను మరింత ప్రాధాన్య  కూటమిగా ఈ సదస్సు నిలబెట్టిందన్నారు.శాంతియుత సహజీవనాన్ని ప్రబోధించే పంచశీల సూత్రాల ఆధారంగా భారత్తో పని చేయడానికి ఎల్లప్పుడూ చైనా సిద్ధంగా ఉంటుందని జిన్పింగ్ ప్రకటించారు. ఇరు దేశాలు ఒకరికొకరు పరస్పరం అవకాశాలే కానీ శత్రువులు కాదన్నారు. చైనా అభివృద్ధిని భారత్ సరైన కోణంలో అర్థం చేసుకోవాలని సూచించారు. ఇరు దేశాలు పరస్పరం గౌరవించుకోవాలని, ఉమ్మడి ఆసక్తులను శోధించాలని, సరిహద్దుల్లో శాంతి కోసం విభేదాలను పరిష్కరించుకోవాలని అన్నారు. ఈ సమావేశానికి ముందు 73 రోజుల పాటు భారత్-చైనా సైన్యాలు సరిహద్దుల్లో ముఖాముఖి మోహరించిన విషయం తెలిసిందే.  మరోపక్క పాకిస్థాన్ బ్రిక్స్ తీర్మానాన్ని తిరస్కరించింది. తన గడ్డ మీద ఉగ్రవాద స్థావరాలేవీ లేవని చెప్పింది. అఫ్గానిస్థాన్లో 43 శాతం భూమి తీవ్రవాదుల చేతిలోనే ఉందని, అక్కడ ఉగ్రవాద కార్యకలాపాలకు తమకు సంబంధం లేదని స్పష్టం చేసింది. చైనా పర్యటనను ముగించుకున్న ప్రధాని మోదీ అనంతరం మియన్మార్ వెళ్లారు. అధ్యక్షుడు టిన్ క్యా మోదీకి ఘనస్వాగతం పలికారు.
kalisi munduku saagudaamsainyaala madhya marinta samanvayam.. narendra modii, jinping nirnayangantaku paiga sikharagra samavesam.. samyukta brundaala erpatupai charchapanchaseele praatipadika: jinping .. charchalu phalapradam: pradhaani modijiamen, septembaru 5: doklam samasyanu marachipoyi kalasi munduku saagaalani bharat, chainaalu nirnayinchaayi. dwaipaakshika sambandhaalanu saraina daarilo pedadaamani chaina adhyakshudu jinping, pradhaani narendra modeeki pilupunicchaaru. mangalavaaram iru prabhutvaadhi nethalu daadaapu gantaku paiga samavesamayyaru. charchalu phalavantamayyaayani pradhaani modii tana twitterlo prakatinchaaru. doklam lanti sanghatanalu punaraavrutam kakunda chusenduku iru deshaala bhadrata dalaala madhya sahakaaram balopetam cheyalani nirnayinchaaru. samavesam vivaraalanu videsaanga kaaryadarsi es.jaysankar vilekarulaku vivarinchaaru. bharat-chaina sambandhaalu marinta abhivruddhi chendalante sarihaddullo saanti nelakonadam tappanisarani iddaru nethaluu abhipraayapaddatlu cheppaaru. doklaamnu ubhaya deshaalu marchipoyinatlena? ani adagga, ‘‘idhi purogami charcha. venakki chusedi kaadu’’ annaru.iru deshaalaku upayogapade samyukta aardhika brundaalu, bhadrata brundaalu, vyuuhaatmaka brundaalu adhikaarula sthaayilo erpaatu cheyadam gurinchi iddaruu matladarani cheppaaru. paraspara vishwaasaanni pempondinche charyalu teesukovaalsina avasaraanni gurtinchaarani telipaaru. doklam nepathyamlo iru vaipula bhadrata balagaala madhya sampradimpulu, sahakaaram marinta peragaalani abhipraayapaddaarani cheppaaru. irugu porugulugaa unna rendu pedda aardhika vyavasthala madhya vibhedaalu sahajamani, vaatini saantiyutamgaa, paraspara gowravamtho parishkarinchukovadam avasaramani telipaaru. iru deshaalu tama madhya vibhedaalu godavalugaa marakunda charchalu teesukovaalani nirnayinchaayi. bricks sadassunu vijayavantamgaa nirvahinchinanduku modii jinpingku abhinandanalu telipaaru. vegamgaa maarutunna prapanchamlo briksnu marinta praadhaanya  kootamigaa ee sadassu nilabettindannaru.saantiyuta sahajeevanaanni prabodhinche panchaseela suutraala aadhaaramgaa bhaaratto pani cheyadaaniki ellappuduu chaina siddamgaa untundani jinping prakatinchaaru. iru deshaalu okarikokaru parasparam avakasale cony satruvulu kaadannaaru. chaina abhivruddhini bharat saraina konamlo artham chesukovalani suuchimchaaru. iru deshaalu parasparam gouravinchukovalani, ummadi aasaktulanu sodhinchaalani, sarihaddullo saanti kosam vibhedaalanu parishkarinchukovalani annaru. ee samavesaniki mundu 73 rojula paatu bharat-chaina sainyalu sarihaddullo mukhamukhi moharinchina vishayam telisinde.  maropakka pakisthan bricks teermaanaanni tiraskarinchindi. tana gadda meeda ugravaada sthaavaraaleevii levani cheppindi. afghaanisthaanlo 43 saatam bhoomi teevravaadula chetilone undani, akkada ugravaada kaaryakalaapaalaku tamaku sambandham ledani spashtam chesindi. chaina paryatananu muginchukunna pradhaani modii anantaram miyanmar vellaaru. adhyakshudu tin kya modeeki ghanaswagatam palikaaru.